CELEX: 32005D0060
Language: lv
Date: 2005-01-20 00:00:00
Title: 2005/60/EK:#Komisijas Lēmums (2005. gada 20. janvāris), ar ko groza Komisijas Lēmumu Nr. 2003/881/EK par dzīvnieku veselības un sertifikācijas nosacījumiem attiecībā uz bišu importu (Apis mellifera  & Bombus spp.) no dažām trešām valstīm attiecībā uz Amerikas Savienotajām Valstīm (izziņots ar dokumenta numuru K(2004) 5567)Dokuments attiecas uz EEZ

28.1.2005   
            
            
               LV
            
            
               Eiropas Savienības Oficiālais Vēstnesis
            
            
               L 25/64
            
         KOMISIJAS LĒMUMS
   (2005. gada 20. janvāris),
   ar ko groza Komisijas Lēmumu Nr. 2003/881/EK par dzīvnieku veselības un sertifikācijas nosacījumiem attiecībā uz bišu importu (Apis mellifera & Bombus spp.) no dažām trešām valstīm attiecībā uz Amerikas Savienotajām Valstīm
   (izziņots ar dokumenta numuru K(2004) 5567)
   (Dokuments attiecas uz EEZ)
   (2005/60/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1992. gada 13. jūlija Direktīvu 92/65/EEK (1), ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A I pielikumā, un jo īpaši tās 17. panta 2. punkta b) apakšpunktu un 3. punkta a) apakšpunktu, kā arī 19. panta b) apakšpunktu,
   tā kā:
   
               (1)
            
            
               Komisijas Lēmums Nr. 2003/881/EK (2) nosaka dzīvnieku veselības un sertifikācijas nosacījumus attiecībā uz bišu importu (Apis mellifera & Bombus spp.) no dažām trešām valstīm.
            
         
               (2)
            
            
               Mazā stropu vabole (Aethina tumida) un Tropilaelaps ģints ērce (Tropilaelaps spp) ir eksotiski kaitēkļi, kas apdraud medus bites un ir izplatījušies vairākās trešās valstīs, radot nopietnas problēmas biškopības nozarei. Lai novērstu šo kaitēkļu invāziju ES, ar Lēmumu 2003/881/EK tika noteikti aizsardzības pasākumi dzīvu bišu importam.
            
         
               (3)
            
            
               Ņemot vērā šo slimību raksturīgās pazīmes un to, ka par šīm slimībām Starptautiskais epizootiju birojs (SEB) nav izstrādājis standarta paziņojuma procedūru, dzīvu bišu māšu ievešanas prasībās ES ir iekļauts noteikums par obligātu mazās stropu vaboles un Tropilaelaps ģints ērces obligātu uzrādīšanu visā eksportētājas trešās valsts teritorijā. ASV kompetentā iestāde (APHIS – Dzīvnieku un augu pārbaudes dienests) informēja Komisijas dienestus, ka tas ne visās ASV pavalstīs atbilst patiesībai. Šī iemesla dēļ ASV iesniedza prasību Komisijai izņēmuma kārtā atļaut dzīvu bišu māšu ievešanu no Havaju salām, kas ģeogrāfiski ir izolētas no citām ASV pavalstīm un kurās šīs slimības ir pakļautas uzrādīšanas prasībai.
            
         
               (4)
            
            
               ASV kompetentā iestāde sniedza visu nepieciešamo informāciju attiecībā uz bišu veterināro situāciju Havaju salās, uzsverot, ka bites nav ievestas to teritorijā kopš 1985. gada un ka regulāri tiek veiktas apsekošanas programmas bišu, tostarp mazās stropu vaboles (Aethina tumida) un Tropilaelaps ģints ērces (Tropilaelaps spp.), slimību atklāšanai.
            
         
               (5)
            
            
               Ņemot vērā Havaju salu īpašo ģeogrāfisko atrašanās vietu, kā arī to veselības stāvokli attiecībā uz bišu slimībām, attiecībā uz izolētām teritorijām jārada reģionalizācijas mehānisms, kas pieļautu atbilstošus izņēmumus, šādu izņēmumu jāattiecina uz Havaju salām, pieļaujot dzīvu bišu māšu un kameņu māšu ievešanu no šīs ASV daļas.
            
         
               (6)
            
            
               Attiecīgi jāgroza Komisijas Lēmuma Nr. 2003/881/EK 1. pants un pielikumi.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Komisijas Lēmumu 2003/881/EK groza šādi.
   
               1)
            
            
               Lēmuma 1. pantu aizstāj ar šādu:
               “1. pants
               1.   Dalībvalstis atļauj bišu (Apis mellifera & Bombus spp.) importu saskaņā ar Direktīvu 92/65/EEK, ja ir ievērotas šādas prasības:
               
                           —
                        
                        
                           bišu izcelsme ir tajās trešās valstīs vai to daļās, kas uzskaitītas III pielikuma 1. daļā,
                        
                     
                           —
                        
                        
                           tām pievienots veselības sertifikāts, kas atbilst I pielikumā norādītajam paraugam, un tās ir saskaņā ar garantijām, kuras noteiktas šajā paraugā,
                        
                     
                           —
                        
                        
                           sūtījumos vienā stropā ir saime, kurā nedrīkst būt vairāk kā 20 bites uz vienu bišu māti.
                        
                     2.   Dalībvalstis pieļauj 1. pantā minēto bišu (Apis mellifera & Bombus spp.) importu no trešās valsts tikai tādā gadījumā, ja Amerikas peru puve, mazā stropu vabole (Aethina tumida) un Tropilaelaps ģints ērce (Tropilaelaps spp.) ir slimības/ kaitēkļi, par kuriem visā trešās valsts teritorijā ir spēkā uzrādīšanas prasība.
               Izņēmuma kārtā atļauj bišu importu no epidemioloģiski vai ģeogrāfiski izolētām trešās valsts daļām, kas uzskaitītas III pielikuma 2. daļā. Ja piemēro šādu izņēmumu, bišu importu no visām citām trešās valsts teritorijas daļām, kas nav uzskaitītas III pielikuma 2. daļā, automātiski nepiemēro.
               3.   Noteiktajā galamērķī, kur stropus pakļauj valsts iestāžu kontrolei, bišu mātes pirms iekļaušanas vietējās bišu kolonijās pārliek jaunās tvertnēs.
               4.   Ievestos stropus, saimes un citus materiālus, kuru izcelsme ir trešās valstis, nosūta uz laboratoriju pārbaudei attiecībā uz mazo stropu vaboļu, to olu vai kāpuru un Tropilaelaps ģints ērču esamību tajos. Pēc laboratorijas pārbaudes visus materiālus iznīcina.”
            
         
               2)
            
            
               I pielikumu aizstāj ar šā lēmuma I pielikumu.
            
         
               3)
            
            
               Šā lēmuma II pielikumu iekļauj kā jaunu III pielikumu.
            
         2. pants
   Šis lēmums stājas spēkā 2005. gada 7. februārī.
   3. pants
   Šis lēmums ir adresēts dalībvalstīm.
   
      Briselē, 2005. gada 20. janvārī
      
         
            Komisijas vārdā —
         
         
            Komisijas loceklis
         
         Markos KYPRIANOU
      
   
   
      (1)  OV L 268, 14.9.1992., 54. lpp. Direktīvā jaunākie grozījumi izdarīti ar Direktīvu 2004/68/EK (OV L 139, 30.4.2004., 320. lpp., labojums OV L 226, 25.6.2004., 128. lpp.).
   
      (2)  OV L 328, 17.12.2003., 26. lpp.
   
      I PIELIKUMS
      
         
            “I PIELIKUMS
            Veselības sertifikāta paraugs bišu mātēm un kameņu mātēm (Apis mellifera & Bombus spp.) un to saimēm, kas paredzētas nosūtīšanai uz Eiropas Kopienu
            
               Importētāja zināšanai. Šis sertifikāts paredzēts vienīgi veterināriem mērķiem, un tam jābūt pie sūtījuma līdz pat robežkontroles punktam.
            
            
               
            
               
         
      
   
   
      II PIELIKUMS
      
         
            “III PIELIKUMS
            
                        1. daļa:
                     
                     
                        Trešās valstis, kuras atbilst dzīvnieku veselības pamatprasībām attiecībā uz bišu mātēm un tādēļ no tām pamatā ir atļauts eksports uz Eiropas Kopienu:
                        
                                    —
                                 
                                 
                                    valstis, kas uzskaitītas Padomes Lēmuma 79/542/EEK II pielikuma 1. daļā (skat. jaunākos grozījumus)
                                 
                              
                  
                        2. daļa:
                     
                     
                        Trešās valsts reģioni, kas ir ģeogrāfiski un epidemioloģiski izolēti no Amerikas peru puves, mazās stropu vaboles un Tropilaelaps ģints ērces, kuri ir saskaņā ar prasībām par šo slimību/kaitēkļu uzrādīšanu un no kuriem atļauts bišu māšu eksports uz Eiropas Kopienu.
                        
                                    —
                                 
                                 
                                    Havaju salas (ASV).”